**BIOGRAFIJA**

Jelena Jakovljević, rođena 21.11.1983. godine u Nišu. Nižu i srednju muzičku školu završava u Nišu u klasi prof. Slavice Jovanović. Svoje dalje školovanje nastavlja na Fakultetu muzičke umetnosti Univerziteta umetnosti u Beogradu u klasi profesora Ljubiše Jovanovića gde diplomira 2007. godine sa najvišom ocenom iz glavnog predmeta. Godine 2008. dobija nagradu iz fonda “Jakov Srejović” na FMU u Beogradu za najbolje diplomiranog studenta svoje generacije. Doktorirala je na Fakultetu muzičke umetnosti u Beogradu 2016. godine, odbranivši temu doktorskog umetničkog projekta Promene u flautskom zvuku i tehnici u doba romantizma u klasi profesora Ljubiše Jovanovića.

U sezonama 2006/2007. i 2007/2008. godine bila je zapošljena na mestu prve flaute Niškog simfonijskog orkestra, nakon čega je često bila angažovana kao honorarni član. Od 2017. godine redovno je angažovana u Crnogorskom simfonijskom orkestru iz Podgorice i Simfonijskom orkestru Makris iz Beograda. Tokom rada u pomenutim orkestrima, ostvaruje uspešne koncerte i saradnje sa eminentnim dirigentima kao što su: Srboljub Dinić, Danijele Đulijo Moles, Andrej Andrejev, Le Fi Fi, Azis Sadiković, Đuzepe Minopoli, Izak Karabčevski, Iker Sančez, Julijan Rusu, Mladen Tarbuk, Nada Matošević-Orešković, Predrag Gosta, Suzana Kostić, Ivana Mirović, Zoran Stanisavljević, Miodrag Ivanković, Grigorij Krasko, Bojan Suđić, Dejan Savić, Vesna Šouc, Darinka Matić Marović, Svilen Simeonov i drugi.

 Nastupala je više puta kao solista sa Niškim simfonijskim orkestrom u Nišu izvodeći koncerte za flautu i orkestar V. A. Mocarta, K. F. E. Baha, J. Hajdna, K. Štamica S. Merkadantea i drugu orkestarsku svitu za flautu, gudače i cembalo u h moll-u. Tom prilikom sarađivala je sa dirigentima: Anatolij Novicki, Le Fi Fi, Radomir Pejčić, Milena Injac. Učesnik je Nacionalne koncertne sezone 2008. u organizaciji Ministarstva za kulturu Republike Srbije i pod pokroviteljstvom Predsednika republike. Kao solistički, kamerni i orkestarski izvođač, predstavila se u gradovima širom zemlje i inostranstva kao i na renomiranim muzičkim festivalima: Mokranjčevi dani, Nimus, Somus, Bemus, Festival muzika Riva u Rivi del Garda (Italija), Jesenjske muzičke svečanosti u Skoplju (Severna Makedonija), 62.Festival muzičkih i baletskih pedagoga Srbije, Muzičko leto u Vrnjačkoj Banji, Flauta fest u Beogradu, Festival flauta Tahir Kulenović u Valjevu, Maj-mesec muzike u Vranju i drugi.

Pohađala je majstorske kurseve eminentnih flautista današnjice kao što su: Orel Nikole, Emanuel Paji, Peter-Lukaš Graf, Paolo Tabaljone, Andraš Adorjan, Goulian Han, Asa Kahenberg, Silvija Karedu, Dejan Gavrić, Gunila fon Bar, Mihael Kofler, DŽejms Galvej, Trevor Vaj, Kersten Mek Kol, Asa Kahenberg, Silvia Karedu, Mišel Debost, Orelien Delež, Vinsent Lukas, Mate Bekavac, Matej Zupan, Ana Bogdanović-Radić, Marina Nenadović, Dejan Gavrić, Goran Marinković, Feliks Rengli, Mišel Debost, LJubiša Jovanović.

Od 2008. godine je kao asistent angažovana na Fakultetu umetnosti u Nišu, Univerziteta u Nišu na duvačkoj katedri, na glavnom predmetu-flauta. Od 2015. godine stiče nastavničko zvanje – docent a potom od 2020. napreduje u zvanje vanredni profesor na istom fakultetu.